**Ministru kabineta rīkojuma projekta „Grozījums Ministru kabineta 2010.gada 6.janvāra rīkojumā Nr.5 „Par Profesionālās izglītības iestāžu tīkla optimizācijas pamatnostādnēm 2010.-2015.gadam”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījums Ministru kabineta 2010.gada 6.janvāra rīkojumā Nr.5 „Par Profesionālās izglītības iestāžu tīkla optimizācijas pamatnostādnēm 2010.-2015.gadam””  (turpmāk – rīkojuma projekts) ir sagatavots, pamatojoties uz Ministru kabineta 2012.gada 13.marta sēdes protokollēmuma „Informatīvais ziņojums „Par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” ieviešanu” (prot. Nr.14, 32. §) 7.1.apakšpunktu, kas nosaka Izglītības un zinātnes ministrijai (turpmāk – ministrija) izstrādāt grozījumus „Profesionālās izglītības iestāžu tīkla optimizācijas pamatnostādnēs  2010. – 2015.gadam” un līdz 2012.gada 1.jūnijam iesniegt tos Valsts kancelejā izskatīšanai Ministru kabinetā, nosaucot profesionālās izglītības iestādes (turpmāk – skola), kas atbilstoši informatīvā ziņojuma 3.pielikumā minētajiem vērtēšanas principiem un darbības programmas „Infrastruktūra un pakalpojumi” papildinājumā noteiktajām prioritārajām izglītības tematiskajām jomām un programmu grupām, kvalificējas dalībai darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” (turpmāk – 3.1.1.1.aktivitāte) otrajā projektu iesniegumu atlases kārtā, nodrošinot pilnīgu skolas infrastruktūras modernizēšanu, kā arī 7.2.apakšpunktu, kas nosaka 3.1.1.1.aktivitātes otrās projektu iesniegumu atlases kārtas īstenošanu plānot ierobežotas projektu iesniegumu atlases veidā, uzaicinot projektus iesniegt tās profesionālās izglītības iestādes, kas atbilstoši „Profesionālās izglītības iestāžu tīkla optimizācijas pamatnostādnēm 2010.-2015.gadam” kvalificējas atbalsta saņemšanai 3.1.1.1.aktivitātes otrās projektu iesniegumu atlases kārtas ietvaros. |
| 2. | Pašreizējā situācija un problēmas | Pamatojoties uz 3.1.1.1.aktivitātes projektu ieviešanā konstatētajām problēmām, ministrija 2011.gada 27.decembrī pieņēma lēmumu uz laiku apturēt 3.1.1.1.aktivitātē apstiprināto projektu ieviešanu, neļaujot uzņemties jaunas saistības projektos paredzēto aktivitāšu īstenošanai. Ministru kabineta 2012.gada 13.marta sēdē tika izskatīts informatīvais ziņojums „Par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” ieviešanu”. Atbilstoši Ministru kabineta 2012.gada 13.marta sēdes protokollēmuma „Informatīvais ziņojums „Par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” ieviešanu” (prot.Nr.14, 32. §) 7.1.apakšpunktā noteiktajam un saskaņā ar skolu iesniegto informāciju un Nozaru ekspertu padomju skolu vērtējumu, ministrija laika posmā no 2012.gada 4.aprīļa līdz 23.aprīlim izvērtēja skolu atbilstību Ministru kabinetā apstiprinātajiem vērtēšanas principiem. Ministrijas izveidotā Profesionālās izglītības iestāžu attīstības un investīciju stratēģiju 2010.-2015.gadam vērtēšanas komisija (turpmāk – stratēģiju vērtēšanas komisija) 2012.gada 23.aprīlī pieņēma lēmumu apstiprināt stratēģiju vērtēšanas komisijas sākotnējo vērtējumu, kā rezultātā desmit skolas, kas saņēma augstāko punktu skaitu sākotnējā vērtējumā un ieguva Nozaru ekspertu padomju atbalstu (ņemot vērā 3.1.1.1.aktivitātes otrajā projektu iesniegumu atlases kārtā pieejamo finansējuma apmēru, tajā skaitā Koalīcijas ES fondu darba grupā 2012.gada 23.aprīlī nolemto), tika uzaicinātas laikā no 2012.gada 9.maija līdz 2012.gada 17.maijam kopā ar attiecīgās pašvaldības pārstāvjiem prezentēt aktualizēto skolas attīstības un investīciju stratēģiju 2010.-2015.gadam un paredzētos infrastruktūras uzlabojumus. 3.1.1.1.aktivitātes otrajai projektu iesniegumu atlases kārtai pieejamais finansējums atbilst indikatīvi nepieciešamajam augstāk minēto 10 skolu īstenoto prioritāro mācību programmu īstenošanai nepieciešamās infrastruktūras pilnīgai modernizēšanai, saskaņā ar vērtēšanas laikā skolu iesniegtajiem izmaksu aprēķiniem par projektos iegādājamo mācību aprīkojumu, būvdarbu tehniskās dokumentācijas izstrādi, būvdarbiem (informācija pamatota ar skiču projektos ietvertajiem būvdarbu izmaksu aprēķiniem) un citām ar projektu īstenošanu saistītām izmaksām.Ievērojot augstāk minēto, ministrija nosauc profesionālās izglītības iestādes, kuras var kvalificēties dalībai 3.1.1.1.aktivitātes otrajā projektu iesniegumu atlases kārtā, nodrošinot pilnīgu profesionālās izglītības iestādes infrastruktūras modernizēšanu. Atbilstoši informatīvajā ziņojumā minētajam, lai nodrošinātu augstu projektu iesniegumu gatavību, kā arī Eiropas Reģionālā attīstības fonda līdzekļu apguvi Eiropas Savienības fondu plānošanas perioda 2007.-2013.gada ietvaros, termiņš projektu iesniegšanai 3.1.1.1.aktivitātes otrās atlases kārtā būtu nosakāms ne vēlāk par 2013.gada 1.ceturksni.  |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz noteikt 3.1.1.1.aktivitātes projektu iesniegumu iesniegšanas termiņu ierobežotas projektu iesniegumu atlases otrajai kārtai. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts neierobežo sabiedrības pārstāvju tiesības. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Rīkojuma projekts attiecas uz profesionālās izglītības iestādēm. |
| 2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Rīkojuma projekts šo jomu neskar. |
| 3. |  Tiesiskā regulējuma finansiālā ietekme | Rīkojuma projekts šo jomu neskar. |
| 4. |  Tiesiskā regulējuma nefinansiālā ietekme | Rīkojuma projekts šo jomu neskar. |
| 5. |  Administratīvās procedūras raksturojums | Rīkojuma projekts šo jomu neskar. |
| 6. |  Administratīvo izmaksu monetārs novērtējums | Rīkojuma projekts šo jomu neskar. |
| 7. |  Cita informācija | Nav. |

Anotācijas III sadaļa – projekts šo jomu neskar.

|  |
| --- |
| **IV. Kāda var būt normatīvā akta ietekme uz** **spēkā esošo tiesību normu sistēmu** |
| 1. | Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) – norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt | Saskaņā ar Ministru kabineta 2012.gada 13.marta sēdes protokollēmuma „Informatīvais ziņojums „Par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” ieviešanu” (prot. Nr.14, 32. §) 7.5.apakšpunktu ne vēlāk kā divu mēnešu laikā pēc rīkojuma projekta spēkā stāšanās, lai nodrošinātu 3.1.1.1.aktivitātes 2.atlases kārtas īstenošanu, ministrija izstrādās grozījumus Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai””.  |
| 2. |  Cita informācija | Nav. |

Anotācijas V, VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās Izglītības un zinātnes ministrija. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav.  |

Ekonomikas ministrs,

Izglītības un zinātnes ministra

pienākumu izpildītājs D.Pavļuts

Vizē:

 Valsts sekretāra vietniece,

 valsts sekretāra pienākumu izpildītāja L.Sīka

11.06.2012 9:58

980

I.Tarvide

67047916, inga.tarvide@izm.gov.lv

M.Meženiece

67047974, marta.mezeniece@izm.gov.lv